יוהאן קבאי

יוהאן קבאי (בצרפתית: Yohan Cabaye; נולד ב-14 בינואר 1986 בטורקויין) הוא כדורגלן עבר צרפתי ששיחק בעמדת הקשר המרכזי. קבאי ייצג את נבחרת צרפת במונדיאל 2014 וביורו 2012 ו-2016.

קריירה
קבאי החל את קריירת המשחק שלו בגיל צעיר בקבוצת טורקויין בעקבות דחיפה מצד אביו דידייה קבאי שהיה כדורגלן בקבוצת לאנס אך נפצע בגיל צעיר וקריירת המשחק שלו נבלמה. הוא שימש מאמן קבוצת טורקויין שם החל יוהאן את דרכו. בעקבות יכולות גבוהות מהממוצע הוא אותר על ידי קבוצת ליל אליה עבר לשחק בגיל 13. בשנת 2004 הוא עלה לקבוצה הבוגרת וסייע לה לסיים שנייה בליגה באותה עונה. בעונת 2008 הוא הפך לבורג מרכזי בקישור של ליל, ובשנת 2011 סייע לה לזכות בדאבל.

ביולי 2011 קבאי עובר לקבוצת ניוקאסל בשורותיה שיחק עד אמצע עונת 2014. הוא ייזכר בתולדות המועדון כמבקיע השער נגד מנצ'סטר יונייטד ב-7 בדצמבר 2013 בניצחון הראשון של ניוקאסל באולד טראפורד לאחר 41 שנה.

בינואר 2014 הוא עבר לקבוצת פריז סן-ז'רמן איתה זכה בשתי אליפויות צרפת ובקיץ בשנה שלאחר מכן, ב-10 ביולי 2015, חתם בקריסטל פאלאס מהפרמייר ליג לשלוש שנים עבור 10 מיליון ליש"ט.  ב-3 ביולי 2018 חתם בא-נאסר לשלוש שנים. ב-27 באוגוסט 2019 חתם בסנט אטיין לעונה אחת.

קבאי היה חלק מהסגל של כל הנבחרות הצעירות של צרפת מהנבחרת עד גיל 17 בשנת 2003. ב-2006 עלה לנבחרת צרפת בכדורגל עד גיל 21 והתמנה לקפטן הקבוצה בשנת 2009. קבאי עלה לנבחרת הבוגרת של צרפת ב-2010. הוא שותף ביורו 2012 במסגרתו כבש את שערו הלאומי הראשון.

ב-19 בפברואר 2021 הודיע על פרישה מכדורגל.

תארים
ליל
 גביע האינטרטוטו: 
 אליפות: 
 הגביע הצרפתי: 
פריז סן-ז'רמן
 אליפות (2): , 
 גביע הליגה הצרפתית (2): ,  
 הגביע הצרפתי (1): 2014/2015 
צרפת
 גביע אירופה בכדורגל עד גיל 19: 2005

קישורים חיצוניים

הערות שוליים 

כדורגלנים צרפתים
קשרי כדורגל צרפתים
כדורגלני ליל
כדורגלני ניוקאסל יונייטד
כדורגלני פריז סן-ז'רמן
כדורגלני קריסטל פאלאס
כדורגלני א-נאסר
כדורגלני סנט אטיין
כדורגלני נבחרת צרפת
כדורגלני יורו 2012
כדורגלני מונדיאל 2014
כדורגלני יורו 2016
צרפתים שנולדו ב-1986